กอช.อ้อนรัฐเพิ่มเพดานจ่ายสมทบ ชงคลังแก้กฎหวังเพิ่มยอดคนออม
นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) เปิดเผยถึงการดำเนินงานของ กอช. ว่า เมื่อสิ้นปี 2559 กอช.มีสมาชิกทั้งสิ้น 525,840 ราย มีมูลค่าเงินกองทุนรวม 1,962 ล้านบาท แบ่งเป็นเงินออมสะสมจากสมาชิก 1,460 ล้านบาท และเงินสมทบจากรัฐบาลอีก 502 ล้านบาท โดยปี 2560 กอช.มีเป้าหมายเพิ่มจำนวนสมาชิกเป็น 100,000 ราย โดยจะใช้ยุทธศาสตร์ 2 แนวทาง ประกอบด้วย 1.การจัดทำโครงการผู้ว่าราชการจังหวัดช่วยออม ซึ่งได้ทยอยเปิดตัวโครงการแล้วที่ จ.เชียงใหม่ และขอนแก่น และในเดือน มี.ค.นี้ จะร่วมมือกับกองทุนหมู่บ้านและชุมชนเมือง รวบรวมสมาชิกแล้วส่งให้ กอช.โดยผ่านธนาคารกรุงไทย, ธนาคารออมสิน, ธนาคารเพื่อการเกษตรและสหกรณ์การเกษตร (ธ.ก.ส.), ธนาคารอาคารสงเคราะห์ (ธอส.) 2.การขยายการออมไปสู่กลุ่มเยาวชนในสถาบันการศึกษา เนื่องจากเป็นกลุ่มที่สำคัญต่อการปลูกฝังการออม,เพื่อเป็นแรงจูงใจในการออม กอช.จะเสนอกระทรวงการคลัง พิจารณาแก้ไขกฎกระทรวง เพื่อเพิ่มเงินสมทบสูงสุดจากภาครัฐให้มากขึ้นจาก 1,200 บาทต่อคนต่อปี เป็น 2,500 บาทต่อคนต่อปี และเพิ่มสิทธิประโยชน์อื่นๆให้สมาชิก เช่น การประกันชีวิตหมู่หรือประกันอุบัติเหตุ และส่วนลดจากการซื้อสินค้าในร้านที่กำหนด เป็นต้น,ทั้งปัจจุบันรัฐบาลจ่ายเงินสมทบให้แก่ประชาชน ตามช่วงอายุของผู้ออม คือ สมาชิกอายุตั้งแต่ 15-30 ปี รัฐสมทบให้ไม่เกิน 50% ของเงินออม สูงสุดไม่เกิน 600 บาทต่อคนต่อปี, สมาชิกที่มีอายุมากกว่า 30 ปี แต่ไม่เกิน 50 ปี รัฐสมทบให้ 80% ของเงินออม สูงสุดไม่เกิน 960 บาทต่อคนต่อปี และสมาชิกที่มีอายุมากกว่า 50 ปี ไม่เกิน 60 ปี รัฐจ่ายสมทบให้ 100% ของเงินที่ออม ไม่เกิน 1,200 บาทต่อคนต่อปี,นายสมชัย สัจจพงษ์ ปลัดกระทรวงการคลัง และประธานบอร์ด กอช. กล่าวว่า แม้การเพิ่มเงินออมสมทบจะเป็นการเพิ่มภาระรัฐบาล แต่ในระยะยาวจะช่วยลดภาระในการดูแลคนสูงอายุ ที่ปัจจุบันมีภาระงบประมาณราว 600,000-700,000 ล้านบาทต่อปี ซึ่งหากรัฐบาลไม่ดำเนินการใดๆเลย ภายใน 10-15 ปีข้างหน้า อาจจะกลายเป็นวิกฤติการคลังของรัฐบาลได้ ทั้งนี้ กระทรวงการคลังต้องการให้บุคคลที่ยังเป็นนักเรียน นักศึกษาที่มีอายุตั้งแต่ 15 ปีขึ้นไป เข้าสู่ระบบการออม ตั้งแต่ยังไม่ทำงาน และเมื่อทำงานแล้วก็ต้องเข้าสู่การออมตามระบบของกองทุนบำเหน็จบำนาญข้าราชการ (กบข.) กองทุนสำรองเลี้ยงชีพ และกองทุนประกันสังคม รัฐก็จะหยุดจ่ายเงินสมทบและให้โอนเงินออมจาก กอช.เข้าสู่กองทุนที่เลือก เพื่อลดภาระทางการคลังของรัฐบาล.
นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) เปิดเผยถึงการดำเนินงานของ กอช. ว่า เมื่อสิ้นปี 2559 กอช.มีสมาชิกทั้งสิ้น 525,840 ราย มีมูลค่าเงินกองทุนรวม 1,962 ล้านบาท
กองทุนการออมแห่งชาติ,เงินสมทบ,เงินออมสะสม,เพิ่มเงินสมทบจากภาครัฐ,สมพร จิตเป็นธม